CELEX: 32007R0590
Language: ro
Date: 2007-05-30 00:00:00
Title: Regulamentul (CE) nr. 590/2007 al Comisiei din 30 mai 2007 privind eliberarea licențelor de export din sistemul B în sectorul fructelor și legumelor (tomate)

31.5.2007   
            
            
               RO
            
            
               Jurnalul Oficial al Uniunii Europene
            
            
               L 139/19
            
         
      REGULAMENTUL (CE) NR. 590/2007 AL COMISIEI
   
   din 30 mai 2007
   privind eliberarea licențelor de export din sistemul B în sectorul fructelor și legumelor (tomate)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1),
   având în vedere Regulamentul (CE) nr. 1961/2001 al Comisiei din 8 octombrie 2001 de stabilire a normelor de aplicare a Regulamentului (CE) nr. 2200/96 al Consiliului privind restituirile la export în sectorul fructelor și legumelor (2), în special articolul 6 alineatul (6),
   întrucât:
   
               (1)
            
            
               Regulamentul (CE) nr. 134/2007 al Comisiei (3) stabilește cantitățile indicative pentru care pot fi eliberate licențe de export din sistemul B.
            
         
               (2)
            
            
               Ținând seama de informațiile de care dispune Comisia la data curentă, cantitățile indicative prevăzute pentru perioada de export în curs pentru tomate riscă să fie depășite în viitorul apropiat. Această depășire ar prejudicia buna funcționare a regimului de restituiri la export în sectorul fructelor și legumelor.
            
         
               (3)
            
            
               În scopul de a remedia această situație, trebuie să se respingă cererile de licențe din sistemul B pentru tomatele exportate după data de 30 mai 2007 și până la sfârșitul perioadei de export în curs,
            
         ADOPTĂ PREZENTUL REGULAMENT:
   Articolul 1
   Pentru tomate se resping cererile de licențe de export din sistemul B, depuse în temeiul articolului 1 din Regulamentul (CE) nr. 134/2007, pentru care a fost acceptată declarația de export de produse după data de 30 mai și înainte de 1 iulie 2007.
   Articolul 2
   Prezentul regulament intră în vigoare la 31 mai 2007.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 mai 2007.
      
         
            Pentru Comisie
         
         Jean-Luc DEMARTY
         
         
            Director general pentru agricultură și dezvoltare rurală
         
      
   
   
      (1)  JO L 297, 21.11.1996, p. 1. Regulament, astfel cum a fost modificat ultima dată prin Regulamentul (CE) nr. 47/2003 al Comisiei (JO L 7, 11.1.2003, p. 64).
   
      (2)  JO L 268, 9.10.2001, p. 8. Regulament, astfel cum a fost modificat ultima dată prin Regulamentul (CE) nr. 548/2007 (JO L 130, 22.5.2007, p. 3).
   
      (3)  JO L 42, 14.2.2007, p. 16. Rectificare JO L 52, 21.2.2007, p. 12.